open-index/open-wikipedia-markdown huggingface dataset:
HD 209458 b

Ο **Όσιρις** ή **HD 209458 β** είναι εξωηλιακός πλανήτης που περιστρέφεται γύρω από τον αστέρα HD 209458 στον αστερισμό του Πηγάσου, περίπου 150 έτη φωτός από το δικό μας ηλιακό σύστημα, με ενδείξεις υδρατμών στην ατμόσφαιρά του.

Η ακτίνα της τροχιάς του πλανήτη είναι 7 εκατομμύρια χιλιόμετρα, περίπου 0.047 αστρονομικές μονάδες, ή το 1/8 της τροχιάς του Ερμή. Μια περιστροφή του Όσιρι γύρω από το άστρο του διαρκεί 3,5 γήινες ημέρες και η εκτιμώμενη θερμοκρασία επιφανείας είναι περίπου 1.000 oC ή 1.800 oF. Η μάζα του είναι 220 φορές εκείνη της Γης (0,69 της μάζας του Δία). Αν συνδυαστεί τούτο με το γεγονός ότι ο πλανήτης είναι πολύ μεγάλος (32% μεγαλύτερος από τον Δία), τότε θεωρείται αεριώδης γίγαντας. 

Ο HD 209458 b ήταν ένας από τους πρώτους εξωηλιακούς πλανήτες που ανακαλύφθηκε και επίσης ο πρώτος εξωηλιακός που γνωρίζουμε ότι διαθέτει ατμόσφαιρα, αποτελούμενη από ατμούς υδρογόνου, οξυγόνου και άνθρακα κι ένας από τους πρώτους που παρατηρήθηκε φασματοσκοπικά. Βάσει της εφαρμογής νέων θεωρητικών μοντέλων, από τον Απρίλιο του 2007, θεωρείται πιθανώς ο πρώτος πλανήτης που γνωρίζουμε με υδρατμούς στην ατμόσφαιρά του. Το γεγονός ότι βρίσκεται πολύ κοντά στο αστέρι που τον φιλοξενεί αποκλείει -κατά πάσα πιθανότητα- το ενδεχόμενο ύπαρξης ζωής στον πλανήτη.

Ο HD 209458 b αναφέρεται ανεπίσημα ως *Όσιρις*, αν και το όνομα δεν δόθηκε από τους αστρονόμους που πιστώνονται με την ανακάλυψή του. Η χρήση του ονόματος μειώνεται σταδιακά από τους αστρονόμους και τα Μέσα. Ο αστέρας HD 209458, γύρω από τον οποίο περιστρέφεται ο Όσιρις, είναι 8ου μεγέθους ως προς τη λαμπρότητά του, ορατός από τη Γη με κιάλια.

## Σημειώσεις-παραπομπές


## Εξωτερικοί σύνδεσμοι

Κατηγορία:Καυτοί Δίες
Κατηγορία:Πήγασος (αστερισμός)
Δημήτρης Γκέσιος

Ο **Δημήτρης Γκέσιος** (Μονόσπιτα Ημαθίας, 24 Οκτωβρίου 1948) είναι Έλληνας παλαίμαχος ποδοσφαιριστής.

## Βιογραφία
Γεννήθηκε το 1948 στα Μονόσπιτα Ημαθίας. Κατά τη διάρκεια της στρατιωτικής του θητείας στην Κοζάνη αγωνίστηκε στο Φ.Σ. Κοζάνη το 1969.

Το 1972 τον απέκτησε ο Ηρακλής Θεσσαλονίκης και με 74 γκολ είναι ο πρώτος σκόρερ στην ιστορία του αθλητικού συλλόγου.

Τη σεζόν 1980–1981 αγωνίστηκε στην Α.Ε.Κ. ενώ τελείωσε την καριέρα του στον Γ.Α.Σ. Βέροια.

Με την Εθνική Ελλάδας έχει 5 συμμετοχές και αγωνίστηκε για πρώτη φορά στις 22 Σεπτεμβρίου 1976.

Ζει στην Κοζάνη όπου διατηρεί κατάστημα επίπλων απέναντι από το Δημοτικό Στάδιο Κοζάνης όπου ξεκίνησε την ποδοσφαιρική του καριέρα.

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Φ.Σ. Κοζάνης
Στέλιος Παπαφλωράτος

Ο **Στέλιος Παπαφλωράτος** (γενν. 27 Ιανουαρίου 1954) είναι Έλληνας πρώην διεθνής τερματοφύλακας. Ξεκίνησε την καριέρα του στην ομάδα της γειτονιάς του, τον Πανκρηνιακό, όπου χάρη στο μεγάλα φυσικά του προσόντα (ύψος 1.85μ, λεπτός, αθλητικός σωματότυπος κτλ.) προσέλκυσε τα βλέμματα των μεγάλων ομάδων της πόλης. Τελικά μεταγράφηκε στον Άρη το 1970 και παρέμεινε εκεί μέχρι την περίοδο 1981/82.

Υπήρξε μέλος της Εθνικής Νέων, Ελπίδων, Ενόπλων. Επίσης έχει 2 συμμετοχές με την Εθνική Ελλάδος στις οποίες δε δέχθηκε γκολ και έκανε το ντεμπούτο του στις 1 Απριλίου 1975. Συμμετείχε στην αποστολή της Εθνικής Ελλάδος στο Ευρωπαϊκό Πρωτάθλημα του 1980 στην Ιταλία, την περίοδο που ήταν ποδοσφαιριστής του Άρη.

Σήμερα δεν ασχολείται με τον αθλητισμό, αλλά είναι επιτυχημένος επιχειρηματίας και διευθύνει μια τεχνική κατασκευαστική εταιρία.
## Εξωτερικοί σύνδεσμοι
*
*Να τος ο γάτος ο Παπαφλωράτος
*Στέλιος Παπαφλωράτος,ο μεγάλος γκολκίπερ της δεκαετίας του ΄70

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Δίαυλος

Ο **δίαυλος** (κοινώς μπουγάζι, εκ της τουρκικής "μπογκάζ") είναι ναυτικός γεωγραφικός όρος και αποτελεί μία από τις μορφές του Αμφίγειου.
Συγκεκριμένα, δίαυλος χαρακτηρίζεται αμφίγει, το οποίο είναι στενότερο του διέκπλου (κοινώς κανάλι) και ευρύτερο ενός στενού. Απ΄ όλες τις μορφές του αμφίγειου, ο δίαυλος υφίσταται περισσότερο την αυθαιρεσία της κρίσεως, ως προς τον χαρακτηρισμό του και περισσότερο από πρόσωπα, τα οποία δεν έχουν σχετική ενημέρωση, χωρίς αυτό να σημαίνει ότι και ναυτικοί δεν κάνουν τέτοια λάθη όπως π.χ. το δίαυλο Σκιάθου - Σκοπέλου άλλοι το χαρακτηρίζουν διέκπλου και το  "στενό" Άνδρου - Τήνου το χαρακτηρίζουν δίαυλο(!) και αδιαφορώντας ότι ο κοινώς γεωγραφικός όρος *στενό* αφορά το Στενό.

Κατηγορία:Γεωγραφικοί σχηματισμοί
Κατηγορία:Ναυτική γεωγραφία
Δίαυλος (αποσαφήνιση)

Με τον όρο **δίαυλος** φέρονται:

*Ο Δίαυλος (μυθολογία), μυθικό πρόσωπο.
*Ο Δίαυλος (άθλημα), στην αρχαία Ελλάδα

## Ναυτικοί όροι
*Ο Δίαυλος ναυτικός γεωγραφικός όρος.
*Ο Δίαυλος (ναρκοπολέμου) σε ναρκοθετημένη θαλάσσια περιοχή
**Ο Δίαυλος ασφαλείας ως περιορισμένος μεν, αλλά ελεύθερος δίαυλος σε πλοία.

## Τεχνολογία
*Ο Δίαυλος (υπολογιστές), υποσύστημα μεταφοράς δεδομένων στο εσωτερικό ενός υπολογιστή ή μεταξύ υπολογιστών
*Ο Δίαυλος επικοινωνίας ως συχνότητα επικοινωνίας.

## Βιολογία
*Ο δίαυλος ιόντων είναι πιο δόκιμος ορισμός του καναλιού ιόντων.
Πέτρος Α΄ Αλεξανδρείας

μικρογραφία|Ο Πατριάρχης Πέτρος Α' Αλεξανδρείας.
thumb|right|150px|Ο Πέτρος Α΄ Αλεξανδρείας.
Ο **Πέτρος Α΄ Αλεξανδρείας** ( 300 - 311) ήταν ο 17ος Πατριάρχης Αλεξανδρείας. Τιμάται ως άγιος από την Κοπτική Ορθόδοξη Εκκλησία, την Ορθόδοξη Εκκλησία και την Καθολική Εκκλησία.

## Η ζωή του
Ήταν μορφωμένος (διετέλεσε διευθυντής της Κατηχητικής Σχολής) και ενάρετος. Διαποίμανε την Εκκλησία της Αλεξανδρείας κατά την περίοδο των διωγμών του Διοκλητιανού και Μαξιμίνου. Εξελέγη επίσκοπος περί το 299. Το 306 συνεκάλεσε Σύνοδο στη Λυκόπολη της Αιγύπτου, η οποία καταδίκασε τον επίσκοπο Μελίτιο Λυκοπόλεως. Ο Μελίτιος  ήταν συνδεσμώτης του Πέτρου, ακολουθούσε απέναντι στους *[[Πεπτωκότες (Χριστιανισμός)|πεπτωκότες]]* κατά τους διωγμούς αυστηρή στάση και με αντικανονικές πράξεις επεδίωκε να υποκαταστήσει τον Πέτρο, επειδή ήταν πιο επιεικής. Ο Πέτρος αρνήθηκε το βάπτισμα των Μελιτιανών και έγραψε από τη φυλακή επιστολή με την οποία καθόριζε τον επιεική τρόπο αποδοχής των πεπτωκότων και απέτρεψε τον εθελοντικό (εισπηδητικό) μαρτύριο. Είκοσι χρόνια μετά η Α' Οικουμενική Σύνοδος υιοθέτησε τη βασική θέση του Πέτρου, μειώνοντας τα τέσσερα έτη τιμωρίας που πρότεινε για όσους Χριστιανούς είχαν θυσιάσει στα είδωλα χωρίς ιδιαίτερες πιέσεις.. Καταγγέλθηκε όμως από το Μελέτιο στον Αυτοκράτορα Μαξιμιανό Γαλέριο, καταδιώχθηκε και πριν συλληφθεί από τον έπαρχο Αλεξανδρείας, κάλεσε τους αρχιερείς του Αχίλλα και Αλέξανδρο και τους ζήτησε να τον διαδεχθούν. Κατόπιν παραδόθηκε στους δημίους του, οι οποίοι τον αποκεφάλισαν, τον Νοέμβριο του 311.

Η Εκκλησία τον ανακήρυξε Άγιο και τιμά τη μνήμη του στις 24 Νοεμβρίου.

## Συγγραφικό έργο
Όλα τα έργα του είναι χαμένα. Ό,τι ξέρουμε γι΄ αυτά είναι τίτλοι από αποσπάσματα και κοπτικές μεταφράσεις.

* *Περί θεότητος* (ενν. του Χριστού).
* *Περί της σωτήρος ημών επιδημίας*
* *Περί ψυχής*
* *Περί αναστάσεως*
* *Επιστολή περί μετανοίας*

* Τρικέντιω τινί.
* Επιστολή προς Αλεξανδρείς.

Επιστολές

# Προς του εαυτούς κληρικούς. Ένα απόσπασμα.
# Επιστολή εόρτιος.  Δύο αποσπάσματα.

### Αποσπάσματα αδήλων έργων

#### Αμφιβαλλόμενα

# Επιστολή προς Απολλώνιον Λυκοπόλεως.
# Επιστολή (προς Ορθοδόξους).
# Δύο κοπτικά αποσπάσματα από δύο επιστολές, η μία των οποίων Προς Διοκλητιανό.

#### Νόθα

# Διδασκαλία: Ένα απόσπασμα.
# Ομιλία εις την βάπτιση του Χριστού. Στην κοπτική.
# Ομιλία εις την Γέννησιν (του Κυρίου). Στην αραβική.
# Παραίνεσις.  Απόσπασμα ομιλίας στην κοπτική.

## Παραπομπές


## Βιβλιογραφικές πηγές

* Βασ. Στεφανίδης, Εκκλησιαστική Ιστορία, Εκδοτικός Οίκος "Αστήρ" Αλ. και Ε. Παπαδημητρίου, Αθήνα 1978.
* Παν. Τζουμέρκας, "Πέτρος Α'", Μ.Ο.Χ.Ε. τ. 2, εκδ. στρατηγικές.
* Παν. Χρήστου, Ελληνική Πατρολογία, Πατριαρχικόν Ίδρυμα Πατερικών Μελετών, Θεσ/κη 1978.
* Μακ. Τηλλυρίδης, Πατριαρχείο της Μεγάλης Πόλης Αλεξανδρείας, εκδ. Μίλητος.
* Βικτ. Ματθαίου, Ο Μέγας Συναξαριστής της Ορθοδόξου Εκκλησίας, τ. ΙΑ'.
* Γ. Μεταλληνός, "Πέτρος", Θ.Η.Ε., τ. 10, (1968).

Κατηγορία:Πατριάρχες Αλεξανδρείας και πάσης Αφρικής
Πέτρος Αλεξανδρείας
Κατηγορία:Βυζαντινοί του 4ου αιώνα
Κατηγορία:Επίσκοποι του 4ου αιώνα
Πέτρος Γ΄ Αλεξανδρείας

Ο Πατριάρχης **Πέτρος Γ΄ Αλεξανδρείας** (... - 490) ο επονομαζόμενος και Μογγός, ήταν χριστιανός επίσκοπος της Αλεξάνδρειας. Θέλοντας να ειρηνεύσει την Εκκλησία της Αλεξανδρείας καίτοι ο ίδιος παρέκκλινε στο μονοφυσιτισμό, συνετέλεσε ώστε ο Αυτοκράτορας Ζήνων να εκδώσει το καλούμενο «Ενωτικό» γράμμα το οποίο αντί να κατευνάσει τα θρησκόληπτα έντονα πάθη των Χριστιανών, το αντίθετο, τα εξέγειρε σε βαθμό που προκάλεσε το διχασμό των μονοφυσιτών της Αλεξανδρείας. Διάδοχος αυτού ήταν ο Πατριάρχης Αθανάσιος Β΄ Αλεξανδρείας.

Κατηγορία:Πατριάρχες Αλεξανδρείας και πάσης Αφρικής
Κατηγορία:Βυζαντινοί του 5ου αιώνα
Κατηγορία:Επίσκοποι του 5ου αιώνα
Κατηγορία:Μητροπολίτες Ευχαΐτων
Διάταση

Γενικά ο όρος **διάταση** σημαίνει στη Φυσική η κατ΄ ενάντια τάση, κοινώς: τέντωμα. Ο όρος αυτός χρησιμοποιείται ιδιαίτερα στη ναυτική τέχνη αλλά και στην Ιατρική (Παθολογία).

## Ναυτική τέχνη
Στη ναυτική τέχνη διάταση ή "*διάταμα*" (κοινώς ξεθύμασμα, ή βγάλσιμο του σχοινιού) ονομάζεται το τέντωμα που επιβάλλεται να γίνει στα καινούργια σχοινιά μόλις παραληφθούν στο πλοίο. Τα σχοινιά εκτείνονται με σύσπαστα δια του βαρούλκου προκειμένου έτσι ν΄ αποκτήσουν σταθερό και μη αυξομειούμενο μήκος. Ιδιαίτερα παλαιότερα στα ιστιοφόρα αν δεν γινόταν αυτή η εργασία και χρησιμοποιούνταν τα σχοινιά ως πρότονοι, παράτονοι ή επίτονοι των επιστηλίων τότε επιμηκύνονταν με κίνδυνο τα επιστήλια να κοπούν.
*Σήμερα την εργασία αυτή επιχειρούν τα ίδια τα εργοστάσια παραγωγής σχοινιών μόνο για τα ναυτικά σχοινιά πριν την παράδοσή τους.

## Παθολογία
*Δείτε σχετικά Διάταση στομάχου

## Επιχειρήσεις

* Διάταση (γυμναστήριο)

Κατηγορία:Ναυτική τέχνη
Κατηγορία:Ιστιοφόρα
__DISAMBIG__
__ΧΩΡΙΣΕΠΕΞΕΝΟΤ__
Motorik

Ο όρος **motorik** είναι ονομασία που χρησιμοποιείται κυρίως από το μουσικό τύπο και αναφέρεται στο χαρακτηριστικό τετράσημο ρυθμό του γερμανικού μουσικού ρεύματος krautrock. 

Τον ήχο motorik εξέλιξε το συγκρότημα Neu! σε συνεργασία με τον παραγωγό Conny Plank. Στο ευρύ κοινό έγινε γνωστός με το κομμάτι "*Autobahn*" των Kraftwerk το 1974. Βρίσκεται επίσης σε τίτλους και άλλων krautrock συγκροτημάτων (Can, Faust) και ισχύει η άποψη ότι αποτελεί σήμα κατατεθέν του μουσικού αυτού ρεύματος. Χαρακτηριστικό του ήχου motorik είναι ο επαναλαμβανόμενος μινιμαλιστικός ρυθμός, με ελάχιστες ή καθόλου αλλαγές. Διαρκεί μέχρι και 10 λεπτά, καμιά φορά και περισσότερο. Τα ίδια τα μέλη του συγκροτήματος Neu! δεν χρησιμοποίησαν τον όρο "motorik". Ο Klaus Dinger χαρακτήριζε τον ρυθμό συνήθως ως "Neu!-Beat", καμιά φορά και "Apache beat". Τον ήχο motorik βρίσκει κανείς και σε τίτλους καλλιτεχνών όπως τους Devo, Stereolab και David Bowie.

## Πηγές και παραπομπές

* The old Neu! Rediscovering the roots of motorik, Douglas Wolk, 23. August 2001, "The Boston Phoenix"

Κατηγορία:Krautrock
Κατηγορία:Ρυθμός και μέτρο
Διαφορική περιστροφή

Η **διαφορική περιστροφή** είναι το φαινόμενο κατά το οποίο διαφορετικά μέρη ενός περιστρεφόμενου αντικειμένου κινούνται με διαφορετικές γωνιακές ταχύτητες (ρυθμούς περιστροφής). Στην Αστρονομία, η παρατήρηση διαφορικής περιστροφής σε ένα ουράνιο σώμα προδίδει ότι το συγκεκριμένο σώμα δεν είναι στερεό.

Στους προσαυξητικούς δίσκους που σχηματίζονται γύρω από συμπαγή σώματα με ισχυρά βαρυτικά πεδία, όπως είναι οι αστέρες νετρονίων και οι μαύρες τρύπες, η διαφορική περιστροφή προκαλεί ισχυρότατες τριβές, που θερμαίνουν το αέριο έως και εκατομμύρια βαθμούς. Οι γαλαξίες και οι πρωτοαστέρες δείχνουν συνήθως έντονη διαφορική περιστροφή. Παραδείγματα διαφορικής περιστροφής στο Ηλιακό Σύστημα αποτελούν ο Ήλιος, ο πλανήτης Δίας και ο πλανήτης Κρόνος.

## Δείτε επίσης
* Ηλιακό νεφέλωμα
* Ηλιακή κηλίδα
* Τζιοβάνι Κασίνι
* Περιστροφή Carrington
* Ηλιακή περιστροφή

## Πηγές
* David F. Gray, *The Observations and Analysis of Stellar Photospheres*, Third Edition, chapter 8, Cambridge University Press, ISBN 978-0-521-85186-2

Διαφορικη περιστρ
Διαφορικη περιστρυρ
Αστρονομική σταθερά

Μια **αστρονομική σταθερά** είναι μία σταθερά που χρησιμοποιείται στην Αστρονομία. Οι αστρονομικές σταθερές περιλαμβάνουν «φυσικές» μονάδες αστρονομικών αποστάσεων (όπως η αστρονομική μονάδα, το έτος φωτός και το παρσέκ), «φυσικές» μονάδες χρόνου (το αστρικό έτος, το τροπικό έτος, η αστρική ημέρα), και διάφορες τιμές μαζών κλπ. (π.χ. η μάζα και η μέση ακτίνα της Γης, και η μάζα, η ακτίνα και η λαμπρότητα του Ηλίου). Οι αστρονομικές σταθερές μπορεί επίσης να συμπεριλαμβάνουν και γνήσιες φυσικές σταθερές, όπως είναι η ταχύτητα του φωτός (c), η σταθερά της παγκόσμιας έλξεως (G), ακόμα και η σταθερά του Πλανκ (h).
## Εξωτερικοί σύνδεσμοι
* Πίνακες σταθερών — από τις Σημειώσεις Αστρονομίας του Nick Strobel
* Ευρετήριο αστρονομικών σταθερών — James Q. Jacobs

Κατηγορία:Αστρονομικές μονάδες μέτρησης
Κατηγορία:Φυσικές σταθερές
Πέτρος Β΄ Αλεξανδρείας

Ο Πάπας και Πατριάρχης Αλεξανδρείας **Πέτρος Β΄** (... - 381) ήταν χριστιανός επίσκοπος στην Αλεξάνδρεια.

## Βιογραφικά στοιχεία
Διαδέχθηκε στον πατριαρχικό θρόνο τον Μεγα Αθανάσιο, κατόπιν υποδείξεως του, και παρέμεινε Πατριάρχης για επτά χρόνια, από το 373 μέχρι το 380, οπότε τον διαδέχθηκε ο Τιμόθεος Α΄ Αλεξανδρείας. Όταν εκλέχθηκε, ο έπαρχος Παλλάδιος, κατόπιν εντολής του αυτοκράτορα Ουάλη,θα εισβαλει στον ναό του Αγίου Θεωνά για να συλλάβει τον Πέτρο, αυτός όμως διέφυγε στη Ρώμη με πλοίο. Θα εγκαταστήσει ο Παλλάδιος τον αρειανόφρονα Λούκιο στον επισκοπικό θρόνο. Το καλοκαίρι του 378 ο Πέτρος επέστρεψε στην έδρα του και ο λαός εκδίωξε τον Λούκιο. Αργότερα θα αναμιχθεί στα εκκλησιαστικά της Κωνσταντινουπόλεως σε βάρος του Γρηγόριου Θεολόγου, αρχιεπισκόπου της Βυζαντινής πρωτεύουσας, καθώς ο Πέτρος βοήθησε τον κυνικό φιλόσοφο Μάξιμο να γίνει επίσκοπος στην πόλη.

## Παραπομπές


## Πηγές
* Στυλιανός Παπαδόπουλος, *Πατρολογία*, τόμ. Β, Αθήνα, 1990, σελ.442-443

Κατηγορία:Πατριάρχες Αλεξανδρείας και πάσης Αφρικής
Κατηγορία:Βυζαντινοί του 4ου αιώνα
Κατηγορία:Επίσκοποι του 4ου αιώνα
100 μέτρα στο Πανελλήνιο Πρωτάθλημα Στίβου

Τα 100 μέτρα αντρών εντάχτηκαν στα πανελλήνια πρωταθλήματα απο την πρώτη διοργάνωση το 1896.Νικητές έχουν αναδειχθεί μεγάλοι αθλητές όπως οι Παπαγεωργόπουλος, Τερζιάν, Γεωργόπουλος και Κεντέρης. Πολυνίκης είναι ο Γεωργόπουλος του Παναθηναϊκού με 9 συνεχόμενες νίκες. Το πανελλήνιο ρεκόρ το κατέχει ο Άγγελος Παυλακάκης με 10.11 απο τις 2 Αυγούστου 1997 στο Ολυμπιακό Στάδιο.

## Οι νικητές

## παραπομπές

100 μετρα
Αλέξανδρος Χαλκοκονδύλης

Ο **Αλέξανδρος Χαλκοκονδύλης** ήταν Έλληνας αθλητής στίβου.

Γεννήθηκε στην Αθήνα το 1880 και ήταν αθλητής στίβου του **Α.Ο. Αθηνών**. Πανελληνιονίκης στα 100 μέτρα, 400 μέτρα στο τριπλούν και στο άλμα εις μήκος. Συμμετείχε στους Ολυμπιακούς αγώνες του 1896 και ήταν ο πρώτος Έλληνας που συμμετείχε σε σύγχρονη ολυμπιάδα. Στις 25 Μαρτίου 1896 συμμετείχε στα προκριματικά των 100 μέτρων που ήταν και το πρώτο αγώνισμα των αγώνων. Στον τελικό των 100 μέτρων τερμάτισε 5ος με 12.8 , ενώ συμμετείχε ακόμα στο μήκος τερματίζοντας 4ος με άλμα 5.74, στο τριπλούν τερμάτισε 6ος και συμμετείχε ακόμα στα προκριματικά των 400 μέτρων χωρίς να καταφέρει να προκριθεί στον τελικό. Σε όλα τα αγωνίσματα έκανε νέο Πανελλήνιο ρεκόρ.

## Τίτλοι
*1ος στα 100 μέτρα Πανελλήνιοι αγώνες 1896
*1ος στα 400 μέτρα Πανελλήνιοι αγώνες 1896
*1ος στο άλμα εις μήκος Πανελλήνιοι αγώνες 1896
*Πρώτος κάτοχος του Πανελληνίου ρεκόρ στα 100 μέτρα  με επίδοση 00:00:13.2 επίδοση που πέτυχε κατά την διάρκεια των Πανελληνίων Αγώνων στις 10 Μαρτίου 1896, που καταρρίπτει ο ίδιος στους Ολυμπιακούς Αγώνες στις 25 Μαρτίου 1896 με επίδοση 00:00:12.8
*Πρώτος κάτοχος του Πανελληνίου ρεκόρ στα 400 μέτρα με επίδοση 00:00:61.2 στις 10 Μαρτίου 1896 
*Πρώτος κάτοχος του Πανελληνίου ρεκόρ στο άλμα εις μήκος με 5:74 στις 27 Μαρτίου 1896

## Παραπομπές


Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ζεντάνι Μουχάμαντ ας Ζεντάνι

Ο **Ζεντάνι Μουχάμαντ ας Ζεντάνι** (4 Δεκεμβρίου 1944) ήταν ο de jure αρχηγός του κράτους της Λιβύης από το 1992 έως το 2008. 

## Προφίλ
Γεννήθηκε γύρω στο 1944. Έγινε αρχηγός κράτους στις 18 Νοεμβρίου του 1992. Ασκούσε σε πολύ μικρό βαθμό την εξουσία, καθώς πραγματικός κυρίαρχος είναι ο Μουαμάρ αλ Καντάφι. Στις 3 Μαρτίου του 2008 αποχώρησε και τον διαδέχθηκε για δύο ημέρες ο Μουφτάχ Μουχάματ Κάιμπα,από τις 3 Μαρτίου ως τις 5 Μαρτίου. Τον Κάιμπα διαδέχθηκε ο Μουμπάρακ Αμπνταλάχ αλ-Σάμιχ.

## Παραπομπές

    
Ζεντανι
Πέτρος Δ΄ Αλεξανδρείας

Ο **Πέτρος Δ΄ ** υπηρέτησε ως Έλληνας Πατριάρχης της Αλεξάνδρειας από το 642 ως το 651. Έπειτα από τη Μουσουλμανική κατάκτηση της Αιγύπτου, αναζήτησε καταφύγιο την Κωνσταντινούπολη.

Διαδέχθηκε τον Κύρο Αλεξανδρείας. Έπειτα από 8 έτη πατριαρχείας τον Πέτρο Δ΄  διαδέχθηκε ο Θεόδωρος Αλεξανδρείας (βοηθός).

## Βιβλιογραφικές αναφορές
* 

## Δείτε επίσης
* Κατάλογος Πατριαρχών Αλεξανδρείας

Κατηγορία:Πατριάρχες Αλεξανδρείας και πάσης Αφρικής
Μπαγκντάντι Μαχμούτι

Ο **Μπαγκντάντι Μαχμούτι** (αραβ.: *البغدادي علي المحمودي*) (1945) είναι πολιτικός από τη Λιβύη, πρωθυπουργός της χώρας από το 2006 ως τις 23 Αυγούστου 2011. Διαδέχθηκε τον απολυθέντα μεταρρυθμιστή πρωθυπουργό Σούκρι Γκανέμ.

## Βιογραφία
Γεννήθηκε το 1945. Έχει πτυχίο μαιευτικής και γυναικολογίας. Χρημάτισε επίσης Υπουργός Υγείας. Ήταν αντιπρόεδρος της κυβέρνησης από τον Ιούνιο του 2003 μέχρι το Μάρτιο του 2006. Διορίστηκε Πρωθυπουργός της Λιβύης στις 5 Μαρτίου του 2006. Η κυβέρνησή του επέβλεψε δύο σημαντικά έργα υποδομής στην αραβική χώρα, ένα έργο για ποταμό και ένα σιδηροδρομικό έργο. Ανατράπηκε κατά τον εμφύλιο πόλεμο του 2011 και συνελήφθη στην Τυνησία, για να εκδοθεί στη Λιβύη. Η δίκη του ξεκίνησε στις 10 Δεκεμβρίου 2012. Κατηγορήθηκε για υποβοήθηση του κράτους στην εκτέλεση πολιτών και για οικονομικά εγκλήματα. Τον Ιανουάριο του 2022, ο Baghdadi Mahmoudi φυλακίστηκε στη Λιβύη μετά την έκδοσή του από την Τυνησία το 2012, πρόκειται να υποβάλει μήνυση κατά της Τυνησίας ενώπιον των λιβυκών θεσμών και ενώπιον του διεθνούς ποινικού δικαστηρίου.

## Εξωτερικοί σύνδεσμοι
* Libya's reforming premier sacked
* World Investment News

## παραπομπές


Μαχμουτι
Κατάλογος Πατριαρχών Ιεροσολύμων

Για την ιστορική ακρίβεια οι Προκαθήμενοι της Εκκλησίας των Ιεροσολύμων από του ιδρυτού της, του Αγίου Ιάκωβου του Αδελφοθέου και μέχρι και του Πραΰλιου το 422 έφεραν τον τίτλο του Επισκόπου Ιεροσολύμων και από το 422 επί Ιουβενάλιου φέρουν τον τίτλο του Πατριάρχη Ιεροσολύμων.

## Επίσκοποι Ιεροσολύμων

* 111 - 134 Αρχιερωσύνη 12 Επισκόπων, αγνώστου χρονικής περιόδου εκάστου, μοναδικό γνωστό στοιχείο η σειρά διαδοχής.

* 134 - 185 Αρχιερωσύνη 14 Επισκόπων, αγνώστου χρονικής περιόδου εκάστου, μοναδικό γνωστό στοιχείο η σειρά διαδοχής.

## Πατριάρχες Ιεροσολύμων

## Πηγές
* Πανηγυρικό ημερολόγιο Πατριαρχείου Ιεροσολύμων έτους 2000'' 

Κατηγορία:Πατριαρχείο Ιεροσολύμων
Πατριδογνωσία

Η **Πατριδογνωσία** ήταν σχολικό μάθημα που διδασκόταν στο Δημοτικό σχολείο και συνιστούσε εισαγωγή στο μάθημα της Γεωγραφίας στην Ελλάδα. Παρείχε βασικές γνώσεις για τη χώρα, καθώς και στοιχεία για τις ιδιαίτερες περιοχές που ζούσαν οι μικροί μαθητές (όπως το χωριό, ο δήμος και ο νομός).

## Ιστορικό και προσδιορισμός
Ο όρος εμφανίστηκε για πρώτη φορά σε επίσημα έγραφα το 1913.  Ωστόσο, ουσιαστικά το μάθημα προϋπήρχε, από τα τέλη του 19ου αιώνα. Ως προπομπός εμφανίστηκε η **Πατριδογραφία**, όρος που απαντά τουλάχιστον από τα μέσα της προτελευταίας δεκαετίας του 19ου αιώνα και επισήμως το 1895. Αναφερόταν σε μάθημα που παρείχε στοιχειώδεις γνώσεις γεωγραφίας στους μαθητές της πρώτης βαθμίδας της εκπαίδευσης. Στόχος της διδασκαλίας ήταν να αποτελεί το μάθημα αυτό βάση για κάθε άλλη γνώση σχετικά με τον κόσμο που περιβάλλει τους ανθρώπους (για τα *πραγματικά μαθήματα*) που θα παρέχονταν στο μέλλον, στις μετά το Δημοτικό σχολείο τάξεις, *ιδίως δε της φυσιογραφίας και της Ιστορίας*.

Η Πατριδογνωσία με την αρχική, «στενή» της έννοια, αναφερόταν στην «τοπογραφία της ιδιαιτέρας πατρίδος» των μαθητών, ενώ με την ευρύτερη, εκείνη που επικράτησε τελικά στην πορεία, περιλάμβανε πλήθος στοιχείων που σχετίζονταν με έναν τόπο, δηλαδή διάφορα περιβαλλοντικά, «πραγματογνωστικά, φυσιογνωστικά και ιστορικο-μυθολογικά τοιαύτα». Από αυτήν τη σκοπιά, το μάθημα απέκτησε χαρακτήρα κεντρικό στη γενική διδακτική πρακτική του Δημοτικού σχολείου στην Ελλάδα· συνδυαζόταν, μάλιστα, η διδασκαλία του -τουλάχιστον θεωρητικά, από παιδαγωγική άποψη- και με δραστηριότητες εκτός της σχολικής αίθουσας, όπως περίπατοι και εκδρομές. Η αντίληψη για το βασικό και καθοριστικό ρόλο του μαθήματος στη διαμόρφωση της σκέψης και της κοινωνικής συνείδησης των μικρών μαθητών αποτυπώθηκε και στον όρο *πατριδογνωστικά μαθήματα*, στα οποία συγκαταλέγονταν, πέρα από την ίδια την Πατριδογνωσία, η Ιστορία, η Αγωγή του πολίτη και οι διάφορες μορφές της διδασκόμενης Γεωγραφίας (π.χ. η γεωγραφία *μετά στοιχείων Τουρισμού* το 1957).

## Σημειώσεις

## Παραπομπές


## Εξωτερικοί σύνδεσμοι
* Σχολικά Βιβλία Πατριδογνωσίας 

Κατηγορία:Εκπαίδευση στην Ελλάδα
Κατηγορία:Λαογραφία
Κατηγορία:Γεωγραφία
Σπυρίδων Πάτσης

Ο **Σπυρίδων Πάτσης** (1862 - 13 Ιανουαρίου 1954) ήταν Έλληνας δικηγόρος, πολιτευτής και δήμαρχος Αθηναίων. 

## Βιογραφικά στοιχεία
Γεννήθηκε στο Ναύπλιο το 1862. Σπούδασε νομικά στο Πανεπιστήμιο Αθηνών και άρχισε να δικηγορεί στην Αθήνα από το 1887. Εκλέχθηκε δημοτικός σύμβουλος Αθηνών το 1914 και από τον Ιούλιο του 1917 μέχρι τον Οκτώβριο του 1920 ανέλαβε καθήκοντα δημάρχου Αθηναίων ως αναπληρωτής του Εμμ. Μπενάκη.
Το 1922 εκλέχθηκε από το δημοτικό συμβούλιο δήμαρχος Αθηναίων απ΄ όπου και διεύθυνε το Δήμο μέχρι το 1925 οπότε και περιβλήθηκε με τη ψήφο των δημοτών και παρέμεινε στη θέση του μέχρι το 1929. Εξελέγη βουλευτής Αθηνών στις εκλογές του 1936. Στις 5 Νοεμβρίου του 1951 του απενεμήθη το χρυσό μετάλλιο της πόλης των Αθηνών καθώς και τιμητικό μηνιαίο επίδομα εκ 3.000.000 δραχμών. Πέθανε στην Αθήνα στις 13 Ιανουαρίου του 1954.
Μαρμάρινη προτομή του ανήγειρε ο Δήμος στη συμβολή των λεωφόρων Πατησίων και Πριγκιπίσσης Αλεξάνδρας.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες πολιτικοί-επέκταση
Κατηγορία:Δήμαρχοι Αθηναίων
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 03/2012
Κατηγορία:Έλληνες πολιτικοί του 20ού αιώνα
Πέτρος Β΄ Αντιοχείας

Ο Πατριάρχης Αντιοχείας **Πέτρος Β΄**, ο επονομαζόμενος «*Κναφεύς*», «*Γνοφεύς*» ή «*Φούλων*», ανήλθε αρχικά στον Πατριαρχικό θρόνο για ένα χρόνο το 465 μέχρι το 466 και δεύτερη φορά επίσης για ένα έτος, το 474 μέχρι το 475.  Κατά την πατριαρχεία του αντιμετώπισε σφοδρές έριδες των μιαφυσιτών.

## Σημειώσεις


Κατηγορία:Πατριάρχες Αντιοχείας
Κατηγορία:Επίσκοποι του 5ου αιώνα
Ρυθμιστικό διάλυμα

**Ρυθμιστικό διάλυμα** είναι το διάλυμα στο οποίο αν προστεθεί μικρή αλλά υπολογίσιμη ποσότητα ισχυρής βάσης ή ισχυρού οξέος δεν μεταβάλλει το pH του(To pH παραμένει πρακτικά σταθερό. Αν προσθεθεί μεγάλη ποσότητα οξέος/βάσης θα μεταβληθεί ανάλογα). Το pH δεν μεταβάλλεται ακόμα κι αν το αραιώνουμε με νερό σε όρια. Ένα χαρακτηριστικό ρυθμιστικό διάλυμα είναι αυτό που περιέχει ΝΗ4Cl-NH3.

Τα ρυθμιστικά διαλύματα αποτελούνται από ένα ασθενές οξύ σε μορφή άλατος και τη συζυγή βάση του (πιο κοινή σύνθεση) ή από μια ασθενή βάση πάλι σε μορφή άλατος και το συζυγές οξύ της (λιγότερο κοινή σύνθεση). Έχουν την ικανότητα να διατηρούν τη συγκέντρωση Η+ και ΟΗ- σταθερή, αν αραιωθούν ή προστεθεί σε αυτά μικρή ποσότητα οξέος ή βάσεως.

Τύπος ασθενούς οξέος με ισχυρή βάση: 
p\,H=p\,K_a+log\frac{[A^-]}{[HA]}

Τύπος ασθενούς βάσεως με ισχυρό οξύ: 
p\,OH=p\,K_b+log\frac{[B^+]}{[BOH]}

## Παραπομπές
* http://ebooks.edu.gr/ebooks/v/html/8547/2672/Chimeia_G-Lykeiou-ThSp_html-empl/index5_5.html

Κατηγορία:Διαλύματα
Κοσμικό έτος

**Κοσμικό έτος** ονομάζεται η χρονική περίοδος που χρειάζεται ο Ήλιος για να πραγματοποιήσει μία πλήρη περιφορά γύρω από το κέντρο του Γαλαξία μας. Έχει υπολογιστεί ότι η χρονική αυτή περίοδος διαρκεί 226 εκατομμύρια χρόνια και συνεπώς ο Ήλιος και γενικότερα το Ηλιακό Σύστημα, ηλικίας 5 δισεκατομμυρίων ετών, έχουν πραγματοποιήσει περίπου 22 με 23 φορές το γύρο του Γαλαξία. Η περίοδος αυτή είναι γνωστή και ως **γαλαξιακό έτος**.

Ο όρος **Κοσμικό Έτος** (με κεφαλαία αρχικά γράμματα) αναφέρεται επίσης σε μια χρονική κλίμακα του σύμπαντος, στην οποία η ιστορία του αναπαρίσταται σε ένα κοσμικό ημερολόγιο (Cosmic Calendar). Στο ημερολόγιο αυτό, η Μεγάλη Έκρηξη έλαβε χώρα ακριβώς τα μεσάνυχτα της 1ης Ιανουαρίου, ενώ ο Γαλαξίας μας σχηματίστηκε τον Μάιο. Κάθε ημέρα διαρκεί 40 εκατομμύρια χρόνια και κάθε δευτερόλεπτο 500 χρόνια. Ο Homo habilis, πρόγονος του σύγχρονου ανθρώπου, εμφανίστηκε στις 10:30 μ.μ. της 31ης Δεκεμβρίου και η καταγεγραμμένη ανθρώπινη ιστορία μόλις καταλαμβάνει τα τελευταία δευτερόλεπτα του τελευταίου λεπτού του Κοσμικού Έτους.

Το Κοσμικό Ημερολόγιο επινοήθηκε από τον Αμερικανό αστρονόμο και εξωβιολόγο Καρλ Σαγκάν και παρουσιάστηκε στο επεισόδιο *Μια Φωνή στην Κοσμική Φούγκα* (One Voice in the Cosmic Fugue) της τηλεοπτικής σειράς *Cosmos* και στο βιβλίο του *The Dragons of Eden* (1977).

Κατηγορία:Μονάδες χρόνου
Κατηγορία:Αστρονομικές μονάδες μέτρησης
Κατηγορία:Γαλαξίας
Πατριάρχης Κωνστάντιος Α΄

Ο **Κωνστάντιος Α΄** ήταν Οικουμενικός Πατριάρχης κατά τα έτη 1830-1834.

Γεννήθηκε το 1770 στην συνοικία της Ξυλόπορτας στην Κωνσταντινούπολη. Σπούδασε στην Πατριαρχική Σχολή και στη συνέχεια στο Ιάσιο. Από εκεί, το 1789 ο κόμης Πίτερ Αλεξάντροβιτς Ρουμιάντσεφ τον έστειλε στην Ακαδημία του Κιέβου, μετά από την αποφοίτησή του από την οποία υπηρέτησε ως αρχιμανδρίτης στο σιναΐτικο μετόχι στο Κίεβο. Ως «ρωσοσπουδαγμένος» θωρούνταν και «ρωσόφιλος». Μιλούσε λατινικά, ρωσικά και γαλλικά.

Το 1795 εκάρη μοναχός της Αγιοταφιτικής Αδελφότητας. Το 1804 εξελέγη Αρχιεπίσκοπος Σινά και διέμενε στα σιναϊτικά μετόχια στην Κύπρο και στην Κωνσταντινούπολη. Τον τίτλο αυτόν διατήρησε και ως Οικουμενικός Πατριάρχης, και στη συνέχεια μέχρι τον θάνατό του.

Εξελέγη Πατριάρχης Κωνσταντινουπόλεως το 1830. Κατά τη διάρκεια της Πατριαρχίας του, το 1831 ή 1833, ιδρύθηκε το το λεγόμενο «Ελληνικό Φροντιστήριο» και εγκαταστάθηκε σε νεόδμητα κτήρια της Μονής Καμαριώτισσας στη Χάλκη, η οποία έγινε μετέπειτα γνωστή ως «Ελληνοεμπορική Σχολή» ή «Σχολή των Ελλήνων Εμπόρων» και λειτούργησε ως το 1915. Επίσης επί των ημερών του ανακαινίστηκε ο ιστορικός ναός της Ζωοδόχου Πηγής στο Μπαλουκλί. Το 1831, μετά την απόκτηση πολιτικής αυτονομίας του Πριγκιπάτου της Σερβίας, παραχώρησε αυτονομία στην τοπική Εκκλησία. Όταν ο Πατριάρχης Ιεροσολύμων Αθανάσιος Ε΄ ζήτησε τη βοήθειά του για την απόσβεση των χρεών της Αγιοταφιτικής Αδελφότητας, μετά από σύσκεψη με προκρίτους του Γένους, ο Κωνστάντιος αποφάσισε τον Φεβρουάριο του 1832 κάθε ορθόδοξος χριστιανός να πληρώσει ένα γρόσι υπέρ του Παναγίου Τάφου.

Στις 18 Αυγούστου 1834 παραιτήθηκε και αποσύρθηκε στη νήσο Αντιγόνη, όπου ασχολήθηκε με τη μελέτη και συγγραφή. Ήταν σοφός και φιλόμουσος και συνέγραψε επιστημονικά, ιστορικά και θεολογικά έργα.

Πέθανε στις 5 Ιανουαρίου 1859 και ετάφη στο νεκροταφείο των Πατριαρχών στο Μπαλουκλί. Το 1865 τα οστά του μεταφέρθηκαν στη Μονή Σινά.

## Συγγράμματα
* Κωνσταντινιάς, παλαιά τε και νεωτέρα, ήτοι περιγραφή Κωνσταντινουπόλεως. Απ' αρχής μέχρι του νυν, καθιστορούσα γενικώς τα της Πόλεως ταύτης, τας πέριξ αυτής τοποθεσίας, τας τε αντιπροσώπους δύω παραλίας των Στενών του Βοσπόρου και τας παρακείμενας νήσους τη Πόλει ταύτη. Συνταχθείσα παρά [Κωνστάντιου Α΄], ανδρός φιλολόγου και φιλαρχαιολόγου. [Εκδ.:] Παρά Πάνω Θεοδοσίου τω εξ Ιωαννίνων, Βενετία 1824.

## Παραπομπές


## Πηγές
* 
* Σερραϊκά Σύμμεικτα , Εταιρεία Μελέτης και Έρευνας της Ιστορίας των Σερρών, τόμος τέταρτος, ISSN 1792-5045, σελ.33-34
* 

Κωνσταντιος Α
Κατηγορία:Επίσκοποι του 19ου αιώνα
Κατηγορία:Κωνσταντινουπολίτες Έλληνες
Καψής (αποσαφήνιση)

Με το επώνυμο **Καψής** μπορεί να αναφερόμαστε σε:

* Άνθιμος Καψής (γενν. 1950), Έλληνας ποδοσφαιριστής, αγωνίστηκε με την Εθνική Ελλάδος την περίοδο 1971-1982.
* Γιάννης Καψής (γενν. 1929), Έλληνας δημοσιογράφος και πολιτικός, υφυπουργός κυβέρνησης Ανδρέα Παπανδρέου.
* Μανώλης Καψής, Έλληνας δημοσιογράφος, γιος του Γιάννη, σχολιαστής κεντρικού δελτίου ειδήσεων.
* Μιχάλης Καψής (γενν. 1973), Έλληνας ποδοσφαιριστής, αγωνίστηκε με την Εθνική Ελλάδος την περίοδο 2003-2007.
* Παντελής Καψής, Έλληνας δημοσιογράφος και πολιτικός, γιος του Γιάννη, υφυπουργός κυβερνήσεων Παπαδήμου και Σαμαρά.

## Δείτε επίσης
* Κάψη (αποσαφήνιση)
Πατριάρχης Αγαθάγγελος

Ο **Αγαθάγγελος** ήταν Οικουμενικός Πατριάρχης την περίοδο 1826-1830.

Γεννήθηκε σε χωριό κοντά στην Αδριανούπολη, πράγμα το οποίο συνετέλεσε στο να κατηγορηθεί πως είχε βουλγαρική καταγωγή. Εκεί έμαθε τα πρώτα του γράμματα. Εκάρη μοναχός στη Μονή Ιβήρων του Αγίου Όρους. Γύρω στο 1800 έγινε ιερέας της ελληνικής κοινότητας της Μόσχας. Το Νοέμβριο του 1815 εξελέγη Μητροπολίτης Βελιγραδίου και τον Αύγουστο του 1825 Μητροπολίτης Χαλκηδόνος. Στις 26 Σεπτεμβρίου του 1826, αφού ο Πατριάρχης Χρύσανθος καθαιρέθηκε και εξορίστηκε, ο Αγαθάγγελος εξελέγη Πατριάρχης Κωνσταντινουπόλεως.

Υπήρξε από τους πιο μορφωμένους Πατριάρχες της εποχής του. Μιλούσε ελληνικά, τουρκικά, βουλγαρικά, ρωσικά και γαλλικά. Φαίνεται επίσης πως είχε ικανότητες, αφού διαχειρίστηκε με επιτυχία τα προβλήματα που δημιούργησε στο ποίμνιό του η Ναυμαχία του Ναυαρίνου (1827) και ο Ρωσοτουρκικός Πόλεμος (1828-1829). Η Πατριαρχία του όμως συνδέθηκε και με ατυχείς ενέργειες, οι οποίες καταρράκωσαν το κύρος του και προκάλεσαν έντονες αντιδράσεις, που τελικά οδήγησαν στην καθαίρεσή του. Το 1827, όταν οπλαρχηγοί της Στερεάς Ελλάδας ζήτησαν τη μεσολάβησή του στο Σουλτάνο Μαχμούτ Β΄, ώστε να τους χορηγηθεί αμνηστία, ο Αγαθάγγελος, κατόπιν εντολής του Σουλτάνου, έστειλε αντιπροσωπεία στον Καποδίστρια, ζητώντας του την υποταγή των επαναστατημένων Ελλήνων. Η απάντηση ήταν αρνητική, αλλά η ενέργεια αυτή του Πατριάρχη θεωρήθηκε αντεθνική. Σε αυτήν ήρθε να προστεθεί η ανάμειξή του στην εκλογή Πατριάρχη Ιεροσολύμων, όπου προσπάθησε ανεπιτυχώς να επιβάλει ως Πατριάρχη τον Κυζίκου Ματθαίο, θεωρούμενο επίφοβο αντίπαλό του, προκειμένου να τον απομακρύνει. Η ανάμειξη αυτή, μαζί με την αυταρχικότητα του συμβούλου του Βασιλάκη Βούκα και την αποστολή όλων των ενδημούντων αρχιερέων στις επαρχίες τους οδήγησε, μαζί με οικονομικές και διοικητικές ατασθαλίες, στην καθαίρεσή του, στις 5 Ιουλίου 1830.

Κατόπιν αυτού εξορίστηκε στην Καισάρεια και κατόπιν στην Αδριανούπολη, όπου και πέθανε το 1832.

## Παραπομπές


## Πηγές
* Οικουμενικό Πατριαρχείο
* Εγκυκλοπαίδεια Πάπυρος-Larousse-Britannica, 2007, τόμ. 1, σελ. 152
* 

Αγαθαγγελος
Αγαθαγγελος
Κατηγορία:Επίσκοποι του 19ου αιώνα
Πατριάρχης Χρύσανθος

Ο **Χρύσανθος** (*Μανωλέας*, 1768-1834) διετέλεσε Οικουμενικός Πατριάρχης Κωνσταντινουπόλεως την περίοδο 1824-1826.

## Η ζωή του
Αναφέρεται ως βουλγαρικής καταγωγής και γεννήθηκε στις 25 Φεβρουαρίου του 1768 στο χωριό Γραμματίκοβο Βοδενών (Κάτω Γραμματικό Πέλλας). Οι γονείς του ονομάζονταν Αναστάσιος και Αικατερίνη και καταγόταν από την παλιά οικογένεια *Μανωλέα*, της οποίας απόγονοι υπάρχουν και σήμερα. Σπούδασε στις περίφημες σχολές της Έδεσσας, της Νάουσας και της Ραψάνης και υπήρξε μέλος της αδελφότητας της Μονής Κουτλουμουσίου του Αγίου Όρους. Χειροτονήθηκε ιεροδιάκονος από τον Επίσκοπο Σερβίων και Κοζάνης Θεόφιλο και πρεσβύτερος από τον Μητροπολίτη Θεσσαλονίκης Γεράσιμο.

Στις 8 Φεβρουαρίου 1799 εξελέγη Μητροπολίτης Βεροίας και στις 13 Ιουλίου 1811 Μητροπολίτης Σερρών. Ήταν μέλος της Φιλικής Εταιρίας, αλλά κρατώντας τις απαραίτητες ισορροπίες κατόρθωσε να γλιτώσει τις Σέρρες από τη γενική σφαγή που είχε διαταχθεί μετά το ξέσπασμα της Επανάστασης, στις 8 Μαΐου 1821. Μετά τον θάνατο του Πατριάρχη Ευγενίου Β΄ το 1822 προτάθηκε ως υποψήφιος για να τον διαδεχτεί, αλλά ο Δέρκων Ιερεμίας απέρριψε την υποψηφιότητά του, καθώς «*δεν έλειψαν οι Γραικοί διά να γείνη Πατριάρχης ο Βούλγαρος*».** Κατόπιν θεωρούνταν αρχηγός της συνοδικής αντιπολίτευσης.

### Πατριαρχία
Τελικά εξελέγη Πατριάρχης Κωνσταντινουπόλεως στις 9 Ιουλίου του 1824, μετά την καθαίρεση του προκατόχου του, Άνθιμου. Δείχνοντας εκδικητικότητα, καθαίρεσε και εξόρισε τον Δέρκων Ιερεμία, ο οποίος είχε αντιταχθεί στην εκλογή του. Στην διαμάχη αυτή, η πλευρά του Χρυσάνθου υποστήριζε ότι ο Ιερεμίας είχε καταληστεύσει χρήματα του Κοινού και της Εκκλησίας, καθώς στο χρηματοκιβώτιό του είχαν βρεθεί 300.000 γρόσια, ενώ η πλευρά του Ιερεμία ότι η εμπάθεια του νέου Πατριάρχη σήμαινε έμμεση παραδοχή των κατηγοριών περί βουλγαρικότητάς του.

Στις 14 Οκτωβρίου 1825, υπό την πίεση της Υψηλής Πύλης, συγκάλεσε Σύνοδο στην Κωνσταντινούπολη με την συμμετοχή του Πατριάρχη Ιεροσολύμων Πολύκαρπου, η οποία έπαυσε τον Πατριάρχη Αλεξανδρείας Θεόφιλο από τα καθήκοντά του, καθώς εκείνος για πολλά χρόνια απουσίαζε από την Πατριαρχική του έδρα, βρισκόμενος στην ιδιαίτερη πατρίδα του, την Πάτμο, όπου αγωνιζόταν υπέρ της Επανάστασης.

Ήταν μορφωμένος φιλότιμος και δραστήριος, αλλά και τυραννικός και εκδικητικός και δημιούργησε πολλούς εχθρούς. Κατηγορήθηκε για γεροντικό έρωτα προς την Ευφημία, χήρα του προδότη Ασημάκη, και για το λόγο αυτό καθαιρέθηκε από τους Τούρκους στις 26 Σεπτεμβρίου του 1826 και εξορίστηκε στην Καισάρεια.

Πέθανε στις 10 Σεπτεμβρίου του 1834 και ετάφη στη Μονή του Σωτήρος Χριστού στην Πρίγκηπο, όπου κατοικούσε τα τελευταία χρόνια της ζωής του.

## Κληρονομιά
Το 2016, το Γυμνάσιο Άρνισσας Πέλλας μετονομάσθηκε σε «Γυμνάσιο Άρνισσας Οικουμενικός Πατριάρχης Χρύσανθος».

## Παραπομπές


## Πηγές
* 
* 
* 

Κατηγορία:Έλληνες μέλη της Φιλικής Εταιρείας
Κατηγορία:Πατριάρχες Κωνσταντινουπόλεως
Κατηγορία:Μητροπολίτες Βεροίας, Ναούσης και Καμπανίας
Κατηγορία:Μητροπολίτες Σερρών
Κατηγορία:Επίσκοποι του 19ου αιώνα
Νεόφυτος Δ΄

Ο **Νεόφυτος Δ΄** (ο *Φιλάρετος*) διετέλεσε Πατριάρχης Κωνσταντινουπόλεως για ένα σύντομο χρονικό διάστημα μεταξύ των ετών 1688 και 1689.

Καταγόταν από την Ήπειρο και το οικογενειακό του όνομα ήταν Φιλάρετος. Περιγράφεται ως μορφωμένος, θεοσεβής και φιλομαθής. Ήταν ιερομόναχος και πνευματικός όταν εξελέγη Μητροπολίτης Αδριανουπόλεως τον Σεπτέμβριο του 1644, σε διαδοχή του Παρθενίου που εξελέγη Οικουμενικός Πατριάρχης. Φαίνεται πως είχε κάνει μαζί του μία συμφωνία, να κρατάει από τις προσόδους της Μητροπόλεως μόνο τα απαραίτητα για τον ίδιο και τη Μητρόπολη και τα υπόλοιπα να τα αποδίδει στον Παρθένιο. Όταν εξέπεσε του θρόνου ο Παρθένιος, ο Νεόφυτος σταμάτησε να τηρεί την συμφωνία, γι'αυτό και μετά την επιστροφή του Παρθενίου στο θρόνο, η Σύνοδος καθαίρεσε και απέλασε τον Νεόφυτο τον Ιανουάριο του 1650. Όταν στον θρόνο ανέβηκε ο Ιωαννίκιος Β΄, αποκατέστησε τον Νεόφυτο τον Ιούνιο του 1651. Ως Μητροπολίτης Αδριανουπόλεως ήταν πολλές φορές μέλος τις Ιεράς Συνόδου και τηρούσε αλληλογραφία με πολλούς αρχιερείς και Πατριάρχες, ενώ σώζεται και επιστολή που του απηύθυνε με οικείο ύφος και ο Τσάρος Αλέξιος Μιχαήλοβιτς. Επί των ημερών της ιερατείας του στην Αδριανούπολη παραχώρησε τον ναό του Αγίου Στεφάνου της πόλης ως μετόχι στην Μονή Μεγίστης Λαύρας. Επίσης, με δική του επιμέλεια ανεγέρθηκε νέος καθεδρικός ναός της πόλης, ο οποίος είχε καταρρεύσει το 1658 από το πολύ χιόνι. Το 1682 του δόθηκε άδεια να μεταβεί στη Βλαχία, προκειμένου να συγκεντρώσει χρήματα για την υπερχρεωμένη Μητρόπολή του. Το 1686 επαύθη και απομακρύνθηκε από την επαρχία του.

Στις 27 Νοεμβρίου 1688 εξελέγη Οικουμενικός Πατριάρχης ανατρέποντας τον προκάτοχό του, Καλλίνικο Β΄. Ενθρονίστηκε στο Φανάρι στις 15 Δεκεμβρίου 1688. Παρέμεινε στο Θρόνο όμως μόνο για πέντε μήνες, διότι επέδειξε δυναστική συμπεριφορά. Έτσι, εκθρονίστηκε στις 7 Μαρτίου 1689 και επανήλθε ο Καλλίνικος Β΄. Έκτοτε δεν υπάρχουν μαρτυρίες γι'αυτόν και φαίνεται πως δεν έζησε πολύ, καθώς ήταν ήδη πάνω από ογδόντα ετών.

## Παραπομπές


## Πηγές
* 
* 
* 
* 

## Περαιτέρω ανάγνωση
* Αρτοφόριο, αφιέρωμα του μητροπολίτη Νεοφύτου, Βυζαντινό και Χριστιανικό Μουσείο Αθηνών, ανακτήθηκε στις 7 Ιουνίου 2020
* Ποιμαντική ράβδος του μητροπολίτου Αδριανουπόλεως Νεοφύτου, blog Αντριανού, ανακτήθηκε στις 7 Ιουνίου 2020

Νεοφυτος Δ
Κατηγορία:Μητροπολίτες Αδριανουπόλεως
Κατηγορία:Επίσκοποι του 17ου αιώνα
Ιωαννίκιος Α΄

Ο **Ιωαννίκιος Α΄** διετέλεσε Μητροπολίτης Σωζοπόλεως και το 1524 έγινε αντικανονικά Πατριάρχης Κωνσταντινουπόλεως υποσχόμενος στον Σουλτάνο να ανεβάσει τον ετήσιο φόρο που πλήρωνε το Πατριαρχείο σε 5.000 φλουριά.

Η εκλογή του δεν έγινε δεκτή από τον λαό και η πατριαρχία του ήταν σύντομη, καθώς καθαιρέθηκε από δύο Συνόδους, μια στην Κωνσταντινούπολη και μια στα Ιεροσόλυμα. Έτσι, στις 25 Σεπτεμβρίου 1525 εκθρονίστηκε με βεράτι του Σουλτάνου Σουλεϊμάν Α΄ και επανήλθε ο προκάτοχός του Ιερεμίας Α΄. Κατόπιν ο Ιωαννίκιος αποσύρθηκε στη Μονή του Τιμίου Προδρόμου κοντά στη Σωζόπολη, όπου μόνασε μέχρι το θάνατό του.

## Παραπομπές


## Πηγές
* Οικουμενικό Πατριαρχείο 
* 
* 
* 
* 

Ιωαννικιος Α
Κατηγορία:Επίσκοποι του 16ου αιώνα
Γιοχάνεσμπουργκ

Το **Γιοχάνεσμπουργκ** (αφρικάανς και αγγλικά: *Johannesburg*, στα αφρικάανς , ισιΖουλού: *iGoli*, Ξόζα: *iRhawutini*), είναι η μεγαλύτερη και πλέον πυκνοκατοικημένη πόλη στη Νότια Αφρική. Η πόλη ονομάζεται  και *"Jo'burg"*, *"Jozi"* η *"JHB"* από τους Νοτιοαφρικανούς , το δε Πατριαρχείο Αλεξανδρείας , προκειμένου να ονομάσει τη Μητρόπολη της περιοχής χρησιμοποιεί τον όρο Ιωαννούπολις . Το Γιοχάνεσμπουργκ είναι η πρωτεύουσα της επαρχίας Γκαουτένκ  η πλουσιότερη επαρχία της Νότιας Αφρικής, και η μεγαλύτερη μητροπολιτική περιοχή νότια της Σαχάρας. Η πόλη είναι μια από τις 40 μεγαλύτερες μητροπολιτικές περιοχές στον κόσμο. Το Γιοχάνεσμπουργκ δεν ειναι πρωτεύουσα της χώρας αλλά στεγάζει το νοτιοαφρικανικό συνταγματικό δικαστήριο - το ανώτατο δικαστήριο της Νότιας Αφρικής. Το Γιοχάνεσμπουργκ είναι το κέντρο του εμπορίου χρυσού και διαμαντιών. Σύμφωνα με την απογραφή του 2001, ο πληθυσμός της πόλης είναι περισσότερο από τρία εκατομμύρια.

Σημαντικός αριθμός Ελλήνων υπάρχει στην πόλη από το 1895.

## Ιστορία
Η περιοχή του Γιοχάνεσμπουργκ κατοικήθηκε από τους μικρούς αριθμούς κατοίκων των Μπαντού. Όταν οι Ευρωπαίοι έφθασαν στην περιοχή μικροί αριθμοί Μπόερς και Βρετανοί κατοίκησαν, αλλά δεν υπήρξε καμία σημαντική ευρωπαϊκή τακτοποίηση μέχρι το 1880, όταν ανακαλύφθηκε χρυσός στην περιοχή. Ο χρυσός ανακαλύφθηκε αρχικά στα ανατολικά του Γιοχάνεσμπουργκ, στο Μπάρμπερτον και μετά στο Βετβάτερσραντ, Λάνγκλααχτε, και στο ιδιο το Γιοχάνεσμπουργκ το 1886.

Το Γιοχάνεσμπουργκ ήταν αρχικά ένα προάστιο της Πραιτώριας δεδομένο ότι κάποιος έπρεπε να πάρει την άδεια από την κυβέρνηση στην Πραιτώρια να χτίσει ένα σπίτι στο Γιοχάνεσμπουργκ. Δεδομένο ότι η αξία του εδάφους αυξήθηκε, οι εντάσεις αναπτύχθηκαν μεταξύ τον Μπόερς και των Βρετανών, καταλήγοντας στο δεύτερο πόλεμο Ανγλο-Μπόερ. Οι Μπόερ χάσανε τον πόλεμο και ο έλεγχος της περιοχής εκχωρήθηκε στους Βρετανούς. Ο γενικός επιθεωρητής Γιοχάνες Ρίσσικε (Johannes Rissike) έδωσε το όνομα στην πόλη. Αργότερα, η νοτιοαφρικανική κυβέρνηση καθιέρωσε ένα σκληρό διαχωριστικό σύστημα με το οποίο οι Μαύροι και Ινδοί  αναγκάστηκαν συνεπώς να εργαστούνε υπό απάνθρωπες συνθήκες στα ορυχεία χρυσού.

## Οικονομία
Το Γιοχάνεσμπουργκ είναι το οικονομικό κέντρο της Νότιας Αφρικής, παράγει 16% του ακαθάριστου εγχώριου προϊόντος της χώρας και καλύπτει το 40% της οικονομικής δραστηριότητας στην επαρχία Χαουτένκ. Παρότι οι περισσότερες εγκαταστάσεις στην μεταλλεία έχουν κλείσει, η έδρα των εταιριών παραμένει το Γιοχάνεσμπουργκ. Ο λόγος είναι ότι η πόλη είναι οικονομικό κέντρο με το σημαντικότερο χρηματιστήριο τις Αφρικής. Διαθέτει επίσης μεγάλη ποικιλία βιομηχανιών κατασκευής, συμπεριλαμβανομένων εγκαταστάσεων χάλυβα και τσιμέντου.

## Παραπομπές


## Εξωτερικοί σύνδεσμοι

* Ιστοσελίδα με αναλυτική ιστορία του Ελληνισμού στο Γιοχάνεσμπουργκ
* Τουριστικό άρθρο από την "Καθημερινή"


Κατηγορία:Πόλεις της Νότιας Αφρικής
Πατριάρχης Ιωακείμ Δ΄

Ο **Πατριάρχης Ιωακείμ ο Δ΄** γεννήθηκε στην Καλλιμασιά Χίου στις 5 Ιουλίου 1837. Το κοσμικό του όνομα ήταν *Νικόλαος Κρουσουλούδης*. Ο πατέρας του λεγόταν Ιωάννης και η μητέρα του Λεμονιά, το γένος Κοκκώδη, και ήταν αδελφή του Πατριάρχη Ιωακείμ Β΄ (Κοκκώδη). Για τον λόγο αυτό, μερικοί αποκαλούν και τον ίδιο *Κοκκώδη*.

Όταν ήταν σε μικρή ηλικία, η οικογένειά του μετακόμισε στην Κωνσταντινούπολη. Τότε ο θείος του ήταν Μητροπολίτης Κυζίκου. Ο Νικόλαος φοίτησε στη Θεολογική Σχολή της Χάλκης, από την οποία αποφοίτησε το 1861. Ήταν μάλιστα ο πρώτος απόφοιτος της Σχολής ο οποίος αναδείχτηκε Οικουμενικός Πατριάρχης. Χειροτονήθηκε διάκονος και ονομάστηκε *Ιωακείμ*, προς τιμήν του θείου του. Κατόπιν διορίστηκε υπογραμματέας της Ιεράς Συνόδου και από 31 Ιανουαρίου 1863 αρχιγραμματέας της.

Στις 28 Νοεμβρίου 1870 εξελέγη Μητροπολίτης Λαρίσης. Στις 8 Αυγούστου 1875, και ενώ Πατριάρχης ήταν ο θείος του, μετατέθηκε στη Μητρόπολη Δέρκων. Απεστάλη αρκετές φορές στο Άγιο Όρος για εκκλησιαστικές αποστολές, διετέλεσε πρόεδρος επιτροπών και ιδρυμάτων και το 1880 έθεσε τον θεμέλιο λίθο του Ιωακείμειου Παρθεναγωγείου στη Χίο, εκ μέρους του θείου του.

Το 1883 αρρώστησε από φυματίωση και πέρασε τον χειμώνα στο Παλέρμο της Ιταλίας και σε λουτρά της Αυστρίας και της Βουλγαρίας. Κατά την παραμονή του στην Ιταλία επισκέφτηκε και τον Πάπα Λέοντα ΙΓ΄, γεγονός πρωτοφανές για την εποχή.

Την 1η Οκτωβρίου 1884 εξελέγη Πατριάρχης και ενθρονίστηκε μια εβδομάδα μετά. Κατά τη διάρκεια της Πατριαρχίας του αναγνωρίστηκε το Αυτοκέφαλο της Εκκλησίας της Ρουμανίας, αποκαταστάθηκαν οι σχέσεις του Πατριαρχείου με τις Εκκλησίες της Σερβίας και της Ρουμανίας, ενώ επίσης επισκευάστηκε ο Πατριαρχικός Ναός του Αγίου Γεωργίου. Καθώς όμως η ασθένειά του εξακολουθούσε να τον ταλαιπωρεί, κατέληξε να παραιτηθεί στις 14 Νοεμβρίου 1886. Στις 5 Δεκεμβρίου του ίδιου έτους αναχώρησε για τη Σμύρνη και κατόπιν για τη γενέτειρά του Χίο, όπου και πέθανε δυο μήνες μετά, στις 15 Φεβρουαρίου 1887, σε ηλικία 50 ετών. Ετάφη πίσω από τον ναό της Μεταμορφώσεως της Καλλιμασιάς Χίου, όπου αργότερα στήθηκε και μεγαλόπρεπο μνημείο.

## Παραπομπές


## Εξωτερικοί σύνδεσμοι
*Ο οικουμενικός πατριάρχης Ιωακείμ ο Δ΄

## Πηγές
* 

Ιωακειμ Δ΄
Ιωακειμ
Ιωακειμ
Κατηγορία:Επίσκοποι του 19ου αιώνα
Πανελλήνιο πρωτάθλημα στίβου Μαραθώνιος γυναικών

Ο μαραθώνιος δρόμος μπήκε στο πρόγραμμα των πανελλήνιων αγώνων γυναικών μόλις το 1982. Διεξάγεται την ίδια μέρα με τον αγώνα των ανδρών.

## Οι νικήτριες

## Δείτε επίσης
* Πανελλήνιο πρωτάθλημα στίβου Μαραθώνιος ανδρών

## Παραπομπές


Μαραθωνιος
Κατηγορία:Μαραθώνιος
Καστίνος Βυζαντίου

Ο **Καστίνος** (σε ορισμένους πατριαρχικούς καταλόγους εμφανίζεται ως **Κωνσταντίνος**) ήταν χριστιανός επίσκοπος του Βυζαντίου.

## Η ζωή του
Καταγόταν από τη Ρώμη, ήταν συγκλητικός, πολύ πλούσιος και ειδωλολάτρης. Προσηλυτίστηκε στο Χριστιανισμό από τον επίσκοπο Κυριλλιανό. Τότε μοίρασε την περιουσία του στους φτωχούς και αφοσιώθηκε στην Εκκλησία, υπηρετώντας τον Κυριλλιανό, ο οποίος φέρεται να τον χειροτόνησε επίσκοπο και να του έδωσε εντολή να μεταφέρει την έδρα της εκκλησίας νότια του Κερατίου, στην πόλη του Βυζαντίου. Μέχρι τότε, η έδρα και ο καθεδρικός ναός της τοπικής εκκλησίας βρισκόταν βορείως του Κερατίου: αρχικά στην Αργυρούπολη, κατόπιν στην Ελαία και τέλος κοντά στη θάλασσα, στην περιοχή του σημερινού Γαλατά. Ο Καστίνος έχτισε την πρώτη εκκλησία στο Βυζάντιο, νοτίως του Κεράτιου, η οποία φαίνεται πως μετά το μαρτύριο της Αγίας Ευφημίας πήρε το όνομά της.

Διετέλεσε επίσκοπος Βυζαντίου από το 230 ως το 237. Η μνήμη του τιμάται στις 25 Ιανουαρίου.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Καστινος
Καστινος
Κατηγορία:Επίσκοποι του 3ου αιώνα
Πορθμός

Ο **πορθμός** είναι ναυτικός γεωγραφικός όρος, με τον οποίο χαρακτηρίζεται η φυσική στενή λωρίδα θάλασσας που χωρίζοντας δύο στεριές ενώνει δύο μεγαλύτερες θάλασσες. Είναι ιδιαίτερος όρος του αμφίγειου. Οι πορθμοί άλλοτε είναι πολύ μακρείς και άλλοτε δαιδαλώδεις.

Γενικά οι πλεύσιμοι πορθμοί παρέχουν μεγάλη οικονομική εκμετάλλευση και φυσικό είναι να θεωρούνται πάντα ως ιδιαίτερης στρατηγικής σημασίας. Πολλές φορές ακόμη αυτοί οριοθετούν και προσδιορίζουν τις τυχόν παραθαλάσσιες λεκάνες. Οι μεγαλύτεροι πορθμοί σήμερα στον κόσμο αποτελούν κόμβους έντονης ναυτιλιακής κίνησης όπου και απαιτείται ιδιαίτερη προσοχή ειδικά σε περιπτώσεις ομίχλης.

Πορθμοί που δεν είναι φυσικοί αλλά δημιουργούνται με τεχνικά έργα διάνοιξης ονομάζονται διώρυγες (όπως η διώρυγα Παναμά, η διώρυγα Σουέζ, η διώρυγα της Κορίνθου κ.λπ.).

Πλέον φημισμένοι πορθμοί στον κόσμο είναι οι: Πορθμός του Καλαί, Βερίγγειος, Λα Περούζ, Άντεν, Μάλακα, του Μαγγελάνου, τα Δαρδανέλια, ο Βόσπορος, του Κερτς κ.ά.
Σημαντικότερος ελληνικός πορθμός είναι ο Πορθμός του Ευρίπου στη Χαλκίδα.
*Ο πορθμός που ενώνει δύο κόλπους λέγεται **πόρος** (π.χ. ο πόρος της Τροιζήνας).
*Όταν ο πορθμός έχει μεγάλο πλάτος λέγεται **[[διέκπλους]]** (π.χ. του Γιβραλτάρ), και αντίθετα **στενό** (π.χ. Τσανάκκαλε).

*Ακριβώς αντίθετη μορφολογία του πορθμού είναι ο ισθμός.

## Εξωτερικοί σύνδεσμοι
* 
* 

Κατηγορία:Ναυτική γεωγραφία
*
Κατηγορία:Διεθνές Δίκαιο Θαλάσσης
Μητροφάνης Α΄ Βυζαντίου

Ο **Μητροφάνης Α΄** († 326/7) ήταν επίσκοπος Βυζαντίου από το 306 έως το 314, δηλαδή την εποχή που ο Κωνσταντίνος Α΄ αποφάσισε να μεταφέρει εκεί την πρωτεύουσα της αυτοκρατορίας.

Καταγόταν από αριστοκρατική γενιά. Ήταν γιος του Δομετίου και αδελφός του Πρόβου, επίσης επισκόπων Βυζαντίου, και διαδέχτηκε τον δεύτερο. Ο πατέρας του ήταν αδελφός του Αυτοκράτορα Πρόβου, αν και ο ίδιος ο Μητροφάνης αναφέρεται και ως πιθανός γιος του Πρόβου.

Λέγεται ότι ο Μέγας Κωνσταντίνος που τον γνώρισε, τον θαύμαζε και τον εξυμνούσε και θεωρείται ότι ήταν ένας από τους παράγοντες που συνετέλεσαν στην επιλογή του Βυζαντίου ως νέας πρωτεύουσας.

Το 314 παραιτήθηκε από τον θρόνο και αναφέρεται ότι έζησε 117 έτη και πέθανε το 326 ή 327. Ο ιστορικός Ευσέβιος αναφέρει ότι ήταν επίσκοπος κατά την Α΄ Οικουμενική Σύνοδο του 325, αν και η επικρατέστερη εκδοχή ήταν ότι, αν και ζούσε, δεν παρέστη λόγω γήρατος και ασθένειας, αλλά ο διάδοχός του Αλέξανδρος. Η μνήμη του τιμάται από την Ορθόδοξη και την Καθολική Εκκλησία στις 4 Ιουνίου. Μετά τον θάνατό του κτίστηκε στο Επτάσκαλο ναός αφιερωμένος σε αυτόν, στον οποίο φυλάσσονταν και τα λείψανά του.

## Παραπομπές


## Πηγές
* Εγκυκλοπαίδεια Πάπυρος-Larousse-Britannica, 2007, τόμ. 36, σελ. 186
* 

## Εξωτερικοί σύνδεσμοι
* 

Μητροφάνης Α
Μητροφάνης
Κατηγορία:Βυζαντινοί του 4ου αιώνα
Κατηγορία:Επίσκοποι του 4ου αιώνα
Επίσκοπος Βυζαντίου Πρόβος

Ο **Πρόβος** ήταν επίσκοπος Βυζαντίου.

Καταγόταν από αριστοκρατική γενιά. Ήταν γιος του Δομετίου και αδελφός του Μητροφάνη Α΄, επίσης επισκόπων Βυζαντίου. Ο πατέρας του δε, ήταν αδελφός του Αυτοκράτορα Πρόβου.

Ο Πρόβος έγινε επίσκοπος περί το 293. Πατριάρχευσε περίπου 12 έτη και πέθανε το 306. Τον διαδέχτηκε στην επισκοπή του Βυζαντίου ο αδελφός του Μητροφάνης.

## Παραπομπές


## Πηγές
* 

Προβος
Κατηγορία:Βυζαντινοί του 4ου αιώνα